הוסו

הוסו (שם מדעי: Huso) הוא סוג של דגי גרם מסדרת החדקנאים בתוכו שני מינים. הם קרובים לסוג חדקן.

מיני הסוג הם הגדולים שבדגי המים המתוקים, והגדול שבהם הוא הבלוגה שאורכו מעל 7 מטרים ומשקלו 1.5 טון.

דגים אלה חיים בנהרות וימי אירואסיה מהים השחור ועד נהר אמור שברוסיה. הם בעלי חוטם הפונה מעלה וזיפים הפונים מטה ועל גופם קשקשים גרמיים לאורך הגוף. דגים אלה הם טורפים גדולים שיטרפו דגים קטנים יותר.

מינים
 בלוגה (Huso huso)
 קלוגה (Huso dauricus)

קישורים חיצוניים

בעלי חיים שתוארו ב-1833
טקסונים שתוארו בידי ג'ון פרידריך פון ברנדט
חדקניים